CELEX: 22017D0465
Language: hu
Date: 2017-03-01 00:00:00
Title: Az Európai Közösség és az Amerikai Egyesült Államok közötti kölcsönös elismerésről szóló megállapodás alapján létrehozott vegyes bizottság 45/2016 határozata (2017. március 1.) megfelelőségértékelő testületeknek az elektromágneses összeférhetőségre vonatkozó ágazati mellékletbe történő felvételéről [2017/465]

17.3.2017   
            
            
               HU
            
            
               Az Európai Unió Hivatalos Lapja
            
            
               L 72/72
            
         AZ EURÓPAI KÖZÖSSÉG ÉS AZ AMERIKAI EGYESÜLT ÁLLAMOK KÖZÖTTI KÖLCSÖNÖS ELISMERÉSRŐL SZÓLÓ MEGÁLLAPODÁS ALAPJÁN LÉTREHOZOTT VEGYES BIZOTTSÁG 45/2016 HATÁROZATA
   (2017. március 1.)
   megfelelőségértékelő testületeknek az elektromágneses összeférhetőségre vonatkozó ágazati mellékletbe történő felvételéről [2017/465]
   A VEGYES BIZOTTSÁG,
   tekintettel az Európai Közösség és az Amerikai Egyesült Államok közötti kölcsönös elismerésről szóló megállapodásra és különösen annak 7. és 14. cikkére,
   mivel a vegyes bizottság feladata, hogy határozatot hozzon egy vagy több megfelelőségértékelő testület valamely ágazati mellékletbe való felvételéről,
   A KÖVETKEZŐKÉPPEN HATÁROZOTT:
   
               1.
            
            
               Az elektromágneses összeférhetőségre vonatkozó ágazati melléklet V. szakaszának „Az EK hozzáférése az USA piacához” oszlopában a megfelelőségértékelő testületek jegyzéke kiegészül az A. függelékben szereplő megfelelőségértékelő testülettel.
            
         
               2.
            
            
               A felek megállapodtak az A. függelékben megnevezett megfelelőségértékelő testület jegyzékbe történő felvételének konkrét hatályáról, azaz arról, hogy mely termékek és megfelelőségértékelési eljárások érintettek, és azt fenntartják.
            
         
      Ezt a két példányban készült határozatot a vegyes bizottság azon képviselői írják alá, akik meghatalmazással rendelkeznek arra vonatkozóan, hogy a megállapodás módosítása céljából a felek részéről eljárjanak. E határozat az utolsó aláírás napján lép hatályba.
      
         
            az Amerikai Egyesült Államok nevében
         
         James C. SANFORD
         Aláírták Washingtonban, 2017. február 13-án.
      
      
         
            az Európai Unió nevében
         
         Ignacio IRUARRIZAGA
         Aláírták Brüsszelben, 2017. március 1-jén.
      
   
   
      A. függelék
      
         Az elektromágneses összeférhetőségre vonatkozó ágazati melléklet V. szakaszának „Az EK hozzáférése az USA piacához” oszlopában a megfelelőségértékelő testületek jegyzéke a következő EK-megfelelőségértékelő testülettel egészül ki
      
      
                  
                              PRIMA RICERCA & SVILUPPO S.r.l.
                           
                        
                              via Campagna, 92
                           
                        
                              I-22020 Faloppio (Como)
                           
                        
                              OLASZORSZÁG